               EIROPAS KOMISIJA
            Briselē, 6.8.2019
            COM(2019) 364 final
            2019/0166(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums” vai “Eiropas un Vidusjūras reģiona valstu nolīgums”), attiecībā uz ieteikuma pieņemšanu par ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu

               PASKAIDROJUMA RAKSTS

               1.Priekšlikuma mērķis

               Šis priekšlikums attiecas uz lēmumu, ar ko nosaka nostāju, kas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums” vai “Eiropas un Vidusjūras reģiona valstu nolīgums”), ņemot vērā to, ka ir paredzēts pieņemt ieteikumu par diviem gadiem (2019. un 2020.g.) pagarināt ES un Marokas rīcības plānu, ar kuru tiek īstenots īpašais statuss (2013.–2018. g.).

               2.Priekšlikuma konteksts

               2.1.Eiropas un Vidusjūras reģiona valstu nolīgums

               Eiropas un Vidusjūras reģiona valstu nolīguma mērķis ir

               ·sniegt atbilstošu pamatu politiskajam dialogam starp pusēm, ļaujot stiprināt to attiecības visās jomās, kurās puses šādu dialogu uzskata par vajadzīgu;

               ·izveidot nosacījumus pakāpeniskai preču, pakalpojumu un kapitāla tirdzniecības liberalizācijai;

               ·sekmēt Magribas integrāciju, veicinot tirdzniecību un sadarbību starp Maroku un citām reģiona valstīm;

               ·veicināt tirdzniecību un saimniecisko un sociālo attiecību harmonisku paplašināšanos starp pusēm, īpaši ar dialogu un sadarbību, lai sekmētu Marokas un tās tautas attīstību un labklājību;

               ·veicināt sadarbību ekonomikas, sociālajā, kultūras, finanšu, zinātniskās pētniecības un inovācijas jomā.

               Nolīgums stājās spēkā 2000. gada 1. martā.

               2.2. Asociācijas padome

               Asociācijas padomē, kas izveidota ar Eiropas un Vidusjūras reģiona valstu nolīgumu, piedalās, no vienas puses, Eiropas Savienības Padomes locekļi un Eiropas Komisijas locekļi, un, no otras puses, Marokas Karalistes valdības pārstāvji. Lai sasniegtu nolīgumā noteiktos mērķus, Asociācijas padome ir pilnvarota pieņemt lēmumus un vajadzības gadījumā var arī izdot ieteikumus. Tā savus lēmumus un ieteikumus izstrādā pēc pušu savstarpējas vienošanās.

               2.3.Asociācijas komitejas paredzētais akts

               Asociācijas padomei vēstuļu apmaiņas veidā ir jāpieņem ieteikums par ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu (turpmāk “paredzētais akts”).

               Paredzētā akta mērķis ir par diviem gadiem (2019. un 2020. g.) pagarināt termiņu ES un Marokas rīcības plānam, ar kuru tiek īstenots īpašais statuss (2013.–2018. g.). Šis pagarinājums ļaus nodrošināt Marokas īpašā statusa nepārtrauktu īstenošanu.

               3.Nostāja, kas jāieņem Savienības vārdā

               Pamatā nostājai, kas Eiropas Savienībai jāieņem Asociācijas padomē, kas izveidota ar Eiropas un Vidusjūras reģiona valstu nolīgumu, attiecībā uz ieteikuma pieņemšanu par ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu par diviem gadiem (2019. un 2020. g.), ir rīcības plāna teksts, kas pievienots šim lēmumam.

               Abas puses ir vairākkārt apstiprinājušas Eiropas Savienības un Marokas attiecību bagātību un spēku un to pilnīgu apņemšanos turpināt attīstīt šīs attiecības visās kopīgo interešu jomās.

               Pašreizējā politiskajā situācijā 2013.–2018. gada rīcības plāna pagarināšana būs ES un Marokas sadarbības pamats 2019. un 2020. gadam un ļaus sākt sarunas, lai noteiktu ES un Marokas attiecību vadlīnijas un jaunās prioritārās tematiskās jomas turpmākajiem gadiem.

               Tādējādi rīcības plāna pagarināšana ir Eiropas Savienības interesēs.

               4.Juridiskais pamats

               4.1.Procesuālais juridiskais pamats

               4.1.1.Principi

               Līguma par Eiropas Savienības darbību (LESD) 218. panta 9. punktā ir paredzēti lēmumi, kas nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  1
               .

               4.1.2.Piemērošana konkrētajā gadījumā

               Asociācijas padome ir struktūra, kas izveidota ar nolīgumu, šajā gadījumā ar Eiropas un Vidusjūras reģiona valstu nolīgumu.

               Aktam, kuru ir aicināta pieņemt Asociācijas padome, būs juridiskas sekas.

               Paredzētajam aktam ir juridiskas sekas tādēļ, ka termiņš ES un Marokas rīcības plānam, ar kuru tiek īstenots īpašais statuss (2013.–2018. g.), tiks pagarināts par diviem gadiem, t. i., līdz 2020. gada beigām.

               Plānotais akts nepapildina un negroza Nolīgumā noteikto iestāžu sistēmu.

               Tāpēc ierosinātā lēmuma procesuālais juridiskais pamats ir LESD 218. panta 9. punkts.

               4.2.Materiālais juridiskais pamats

               4.2.1.Principi

               Lēmuma, ko pieņem saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā paredzētā akta mērķa un satura, attiecībā uz kuru ieņem nostāju Savienības vārdā. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam.

               4.2.2.Piemērošana konkrētajā gadījumā

               Paredzētā akta mērķis un saturs galvenokārt attiecas uz asociāciju ar trešo valsti.

               Tāpēc ierosinātā lēmuma materiālais juridiskais pamats ir LESD 217. pants.

               4.3.Secinājums

               Ierosinātā lēmuma juridiskais pamats ir LESD 217. pants saistībā ar 218. panta 9. punktu.

               5.Paredzētā akta publicēšana

               Ņemot vērā, ka ar Asociācijas padomes aktu tiks grozīts rīcības plāna piemērošanas termiņš, tas ir jāpublicē Eiropas Savienības Oficiālajā Vēstnesī, tiklīdz tas būs pieņemts.

               2019/0166 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums” vai “Eiropas un Vidusjūras reģiona valstu nolīgums”), attiecībā uz ieteikuma pieņemšanu par ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas un Vidusjūras reģiona valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses, (turpmāk “nolīgums”) stājās spēkā 2000. gada 1. martā.

               (2)Saskaņā ar nolīguma 80. pantu Asociācijas padome ir pilnvarota sniegt ieteikumus.

               (3)Asociācijas padomei vēstuļu apmaiņas veidā ir jāpieņem ieteikums par ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu.

               (4)Ir lietderīgi noteikt nostāju, kas Savienības vārdā jāieņem Asociācijas padomē, jo attiecīgais lēmums Savienībai būs saistošs,

               (5)2013.–2018. gada rīcības plāna pagarināšana būs ES un Marokas sadarbības pamats 2019. un 2020. gadam un ļaus noteikt ES un Marokas attiecību jaunās prioritārās tematiskās jomas turpmākajiem gadiem,

               IR PIEŅĒMUSI ŠO LĒMUMU.

               1. pants

               Pamatā nostājai, kas Eiropas Savienības vārdā ir jāieņem Asociācijas padomē, kas izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses, attiecībā uz ieteikuma pieņemšanu par ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu par diviem gadiem (2019. un 2020. g.), ir šim lēmumam pievienotais teksts.

               2. pants

               Šis lēmums ir adresēts Komisijai un Savienības Augstajai pārstāvei ārlietās un drošības politikas jautājumos.

               Briselē,

                     Padomes vārdā –

                     priekšsēdētājs

                     (1)

                        Tiesas 2014. gada 7. oktobra spriedums lietā C-399/12, Vācija/Padome (OIV), ECLI: EU: C: 2014: 2258, 61.– 64. punkts.

    ---documentbreak---

               EIROPAS KOMISIJA
            Briselē, 6.8.2019
            COM(2019) 364 final
            PIELIKUMS
            dokumentam
            priekšlikums Padomes lēmumam
            par nostāju, kas Eiropas Savienības vārdā ir jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums” vai “Eiropas un Vidusjūras reģiona valstu nolīgums”), attiecībā uz ieteikuma pieņemšanu par ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu

               PIELIKUMS

               ES UN MAROKAS ASOCIĀCIJAS PADOMES IETEIKUMS Nr. 01/2019,

               ar ko apstiprina ES un Marokas rīcības plāna, ar kuru tiek īstenots īpašais statuss (2013.–2018. g.), pagarināšanu par diviem gadiem

               ES UN MAROKAS ASOCIĀCIJAS PADOME,

               ņemot vērā Eiropas un Vidusjūras valstu nolīgumu par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (turpmāk – “Eiropas un Vidusjūras valstu nolīgums”),

               tā kā:

               (1)Eiropas un Vidusjūras valstu nolīgums stājās spēkā 2000. gada 1. martā.

               (2)Eiropas un Vidusjūras reģiona valstu nolīguma 80. pants pilnvaro Asociācijas padomi sniegt ieteikumus, ko tā uzskata par piemērotiem nolīguma mērķu sasniegšanai.

               (3)Saskaņā ar Eiropas un Vidusjūras reģiona valstu nolīguma 90. pantu puses veic vispārējus vai īpašus pasākumus, kas nepieciešami to saistību izpildei saskaņā ar nolīgumu, un raugās, lai tiktu sasniegti nolīgumā izvirzītie mērķi.

               (4)Asociācijas padomes reglamenta 10. pantā ir paredzēta iespēja laikposmā starp sanāksmēm sniegt ieteikumus, izmantojot rakstisku procedūru.

               (5)2013.–2018. gada rīcības plāna pagarināšana būs ES un Marokas attiecību pamats 2019. un 2020. gadam un ļaus noteikt ES un Marokas attiecību jaunās prioritārās tematiskās jomas turpmākajiem gadiem,

               IR NOLĒMUSI ŠĀDI.

               1. pants

               Asociācijas padome, izmantojot rakstisku procedūru, nolemj pagarināt par diviem gadiem ES un Marokas rīcības plānu, ar kuru tiek īstenots īpašais statuss (2013.–2018. g.).

               XX, [2019. gada ...].

                  ES un Marokas Asociācijas padomes vārdā –

                  priekšsēdētājs

                  ***